Рея (митология)
Рея в древногръцката митология е богиня, майка на Олимпийските богове (Хера, Посейдон, Зевс, Деметра, Хестия, Хадес).

Според някои тълкуватели името и означава Земя. Дъщеря на Уран и Гея, сестра и съпруга на Кронос. Тя е титанида. Съответства на римската Кибела.  

Кронос, страхувайки се да не бъде лишен от власт от някое от децата си, ги изяждал, но Рея, по съвет на родителите си, спасила Зевс. Тя родила Зевс на остров Крит и дала на Кронос увит в пелени камък. За Зевс се грижели две нимфи, Адрастея и Идея. Той пиел мляко от божествената коза Амалтея, пчели му носели мед от високата планина Дикта. Пред входа на пещерата на остров Крит имало млади курети – те удряли щитове с мечове всеки път, когато малкият бог плачел, за да не може Кронос да го чуе.

Вижте също 
 Родословно дърво на гръцки богове

Източници 

Титани
Древногръцки богини
Потомство на Гея
Богини на плодородието